

ΔΕΛΤΙΟ ΤΥΠΟΥ

\_\_\_\_\_\_\_\_\_\_

**Ολοκληρώθηκε η σύσταση του νέου συνεργατικού σχηματισμού καινοτομίας Hellenic Digital Health Cluster (HDHC)**

Αθήνα, 15/06/2021

Ολοκληρώθηκε η σύσταση της εταιρείας «Hellenic Digital Health Cluster (HDHC)», της νέας δυναμικής πρωτοβουλίας του [Ιδρύματος Τεχνολογίας και Έρευνας](http://www.forth.gr) (ΙΤΕ) και 20 καινοτόμων ελληνικών εταιρειών που φιλοδοξεί να εντάξει την Ελλάδα ανάμεσα στις κυρίαρχες χώρες στον τομέα της ψηφιακής υγείας σε παγκόσμιο επίπεδο.

Η πρωτοβουλία υποστηρίζεται από το [Κέντρο Εφαρμογών & Υπηρεσιών Ηλεκτρονικής Υγείας](https://www.ics.forth.gr/ceha/) του [Ινστιτούτου Πληροφορικής](https://www.ics.forth.gr/) του ΙΤΕ και το [Δίκτυο ΠΡΑΞΗ](http://praxinetwork.gr/el/). Πρόκειται για έναν συνεργατικό σχηματισμό καινοτομίας, που συγκεντρώνει τους πιο σημαντικούς επιχειρηματικούς φορείς του τομέα της ψηφιακής υγείας στην Ελλάδα στοχεύοντας στην περαιτέρω ανάπτυξή τους, στην ενίσχυση των δυνατοτήτων τους στην καινοτομία, και στην εξωστρέφειά τους. Όραμα της εταιρείας που δημιουργήθηκε, είναι η ενδυνάμωση του ελληνικού οικοσυστήματος ψηφιακής υγείας, ώστε να ενταχθεί η Ελλάδα μέσα στην επόμενη 10ετία ανάμεσα στις κυρίαρχες χώρες στον τομέα της ψηφιακής υγείας σε διεθνές επίπεδο.

Στην HDHC συμμετέχουν, ως μέτοχοι, 20 καινοτόμες και δυναμικές εταιρείες και το ΙΤΕ:

* Athens Eye Hospital
* BIOEMISSION TECHNOLOGY SOLUTIONS
* CAPEMED
* Cognitive Innovations
* COMPUTER SOLUTIONS
* E TRIKALA
* EYE PCR
* Gnomon INFORMATICS
* HEALTHINK
* HERADO
* IKNOWHOW
* JOIST
* MED.I.S. ΣΥΣΤΗΜΑΤΑ ΠΛΗΡΟΦΟΡΙΚΗΣ
* MICRO'S LEADER
* NEUROLINGO
* PDNEUROTECHNOLOGY
* PRIME MD
* RΕΑ – Maternity Hospital
* Sibasoft
* TRAQBEAT TECHNOLOGIES

Το [Ίδρυμα Τεχνολογίας και Έρευνας](https://www.forth.gr/index.php?l=g) (ΙΤΕ) ιδρύθηκε το 1983 και είναι ένα από τα μεγαλύτερα και πιο άρτια οργανωμένα ερευνητικά κέντρα της χώρας, με διεθνή αναγνώριση και προσωπικό υψηλών δεξιοτήτων. Εποπτεύεται από τη [Γενική Γραμματεία Έρευνας και Καινοτομίας](http://www.gsrt.gr/central.aspx?sId=119I428I1089I646I488772) (ΓΓΕΚ) του Υπουργείου Ανάπτυξης και Επενδύσεων. Το Ίδρυμα επικεντρώνεται σε νέες διατμηματικές ερευνητικές κατευθύνσεις μεγάλου επιστημονικού, κοινωνικού και ενδιαφέροντος και υψηλής προστιθέμενης αξίας, όπως: Επιστήμη Λέιζερ και Φωτονικής, Μικρο/Νανο-ηλεκτρονική, Προηγμένα Υλικά, Μοριακή Βιολογία και Γενετική, Βιοτεχνολογία, Πληροφορική, Βιοπληροφορική, Ιατρική Ακριβείας, Βιολογία Συστημάτων, Ρομποτική, Τηλεπικοινωνίες, Εφαρμοσμένα και Υπολογιστικά Μαθηματικά, Χημική Μηχανική, Ενέργεια, Περιβάλλον, Κοινωνικές Επιστήμες, Αστροφυσική και Αστρονομία. Το ITE  αποτελείται από 8 Ερευνητικά Ινστιτούτα. Η έδρα και η Κεντρική του Διεύθυνση βρίσκονται στο Ηράκλειο.

Βασικοί στόχοι του συνεργατικού σχηματισμού HDHC είναι:

* Η προώθηση της συνεργασίας μεταξύ των εταίρων,
* Η προώθηση της δικτύωσης στον τομέα της ψηφιακής υγείας,
* Η διασύνδεση με ελληνικούς και διεθνείς χρηματοδοτικούς φορείς,
* Η προώθηση συνεργειών με άλλους συνεργατικούς σχηματισμούς,
* Η προώθηση κοινών θέσεων με γνώμονα την θεσμική ισχυροποίηση και αύξηση κονδυλιών για το οικοσύστημα της ψηφιακής υγείας.

Οι κυριότερες προσφερόμενες υπηρεσίες του HDHC τόσο προς τα μέλη, όσο και προς το ελληνικό οικοσύστημα ευρύτερα, στοχεύουν στην ενίσχυση της δικτύωσης, της εξωστρέφειας και της επιχειρηματικότητας αυτών, καθώς και στη συμβουλευτική προς ελληνικές επιχειρήσεις που δραστηριοποιούνται στον τομέα της παροχής υπηρεσιών ψηφιακής υγείας.

Η πρωτοβουλία συγχρηματοδοτείται από το Επιχειρησιακό Πρόγραμμα «Ανταγωνιστικότητα, Επιχειρηματικότητα, Καινοτομία» (ΕΠΑνΕΚ) 2014-2020.

Ο διαδικτυακός τόπος του HDHC, <http://hdhc.gr>, αποτελεί την πύλη ενημέρωσης του κοινού και των ενδιαφερόμενων μερών, σχετικά με την ταυτότητα, το όραμα και τους στόχους του συνεργατικού σχηματισμού, ενώ παράλληλα, δίνει τη δυνατότητα σε νέους εταίρους και συνεργάτες, να επικοινωνήσουν με τον HDHC και να ενταχθούν σε αυτόν τον νέο, δυναμικό και εξωστρεφή συνεργατικό σχηματισμό, συμβάλλοντας με αυτόν τον τρόπο, στην ενδυνάμωση του ελληνικού οικοσυστήματος ψηφιακής υγείας.

**Περισσότερες πληροφορίες:**

[hdhc@praxinetwork.gr](mailto:hdhc@praxinetwork.gr); [ehealth@ics.forth.gr](mailto:ehealth@ics.forth.gr) | Τηλ.: 210 – 3607690 | [www.hdhc.gr](http://www.hdhc.gr)



…………………...…………………..…………………..…………………

Ο Ελληνικός Συνεργατικός Σχηματισμός Ψηφιακής Υγείας – HDHC ιδρύθηκε τον Μάρτιο του 2021, με έδρα στην Αθήνα, αποτελώντας τη νέα δυναμική πρωτοβουλία του Ιδρύματος Τεχνολογίας και Έρευνας που φιλοδοξεί να εντάξει την Ελλάδα ανάμεσα στις κυρίαρχες χώρες στον τομέα της ψηφιακής υγείας σε διεθνές επίπεδο.